Stanford จับมือ Fitbit พัฒนาการตรวจจับเชื้อไวรัสโควิด-19
Stanford Medicine researchers พัฒนาอัลกอริธึมสำหรับตรวจจับการติดเชื้อไวรัสโคโรนา ผ่านอุปกรณ์สวมใส่ หรือ wearable devicesหลักการทำงานตามที่สแตนฟอร์ด ระบุว่า อัลกอริธึมจะเริ่มจากการตรวจจับอัตราการเต้นของหัวใจ หรืออุณหภูมิ เพื่อดูว่าร่างกายมีการต่อสู้กับการติดเชื้อหรือไม่ ถ้าหากมี จะทำการแจ้งเตือนทันทีศาสตราจารย์ ไมเคิล สไนเดอร์ ในฐานะหัวหน้าทีมวิจัย เปิดเผยว่า สิ่งที่เขากำลังทำการทดลองในขณะนี้ เพื่อให้ได้อัลกอริธึมที่สามารถระบุได้ว่า คุณเป็นผู้ติดเชื้อโควิด-19 ก่อนที่พวกเขาเหล่านั้นจะทราบว่า ตัวเองป่วยและติดเชื้อแล้วทั้งนี้ ในงานวิจัยของสแตนฟอร์ด ได้ทำความร่วมมือกับฟิตบิท (Fitbit) ซึ่งเป็นผู้ผลิตสมาร์ทวอตช์ เพื่อให้งานวิจัยนี้ประสบความสำเร็จ โดยฟิตบิทได้บริจาคอุปกรณ์สวมใส่จำนวน 1000 เรือน และจะช่วยเรื่องการประชาสัมพันธ์งานวิจัยนี้ให้เป็นที่รู้จักอย่างไรก็ดี งานวิจัยนี้ ยังต้องเผชิญกับความท้าทาย โดยเฉพาะอัลกอริธึมจะต้องจำแนกให้ได้ว่า ผู้ที่ใช้อุปกรณ์สวมใส่มีอาการป่วยจากไวรัสโคโรนาจริงหรือไม่ เพราะการเปลี่ยนแปลงของอัตราการเต้นของหัวใจหรืออุณหภูมิ อาจมีสามารถเหตุอื่นที่ไม่เกี่ยวข้องกับการติดเชื้อ เช่น มาจากการรับชมภาพยนตร์สยองขวัญ เป็นต้นสุดท้าย ศาสตราจารย์ สไนเดอร์ เชื่อมั่นว่า งานวิจัยนี้จะประสบความสำเร็จ และงานวิจัยนี้จะพัฒนาต่อยอดสำหรับการตรวจจับการระบาดครั้งใหญ่ในอนาคตต่อไป
Stanford Medicine researchers พัฒนาอัลกอริธึมสำหรับตรวจจับการติดเชื้อไวรัสโคโรนา ผ่านอุปกรณ์สวมใส่ หรือ wearable devices
Stanford Medicine researchers,สแตนฟอร์ด,Fitbit,ไวรัสโคโรนา,COVID-19,โควิด-19